#### E L Ő T E R J E S Z T É S

### Szombathely Megyei Jogú Város Közgyűlése

### Fenntarthatósági és Klímastratégiai Szakmai Bizottságának

### 2025. szeptember 24-i ülésére

*Javaslat a Szombathely Megyei Jogú Város Fenntartható Energia és Klíma Akcióterve (SECAP) felülvizsgálatára*

Szombathely Megyei Jogú Város Önkormányzata 2015. évben csatlakozott a Polgármesterek Klíma- és Energiaügyi Szövetségéhez. Az aláíró városok vállalásai az alábbiak:

- aktívan támogatják az Európai Unió azon célkitűzését, hogy 2030-ra az üvegházhatást okozó gázok mennyiségét 40%-kal csökkentsék,

- a közös szemléletmódnak megfelelően megvalósítják a csökkentést, és alkalmazkodnak a klímaváltozáshoz,

- benyújtanak egy Fenntartható Energia és Klíma Akciótervet, melyben felvázolják a végrehajtani kívánt legfontosabb tevékenységeket.

Szombathely Megyei Jogú Város Fenntartható Energia és Klíma Akcióterve (SECAP) 2021-ben került elfogadásra. Az elmúlt évek energetikailag is jelentős változásokat hozó történéseit követően szükséges volt a SECAP felülvizsgálata.

Az aktualizálás során az Alap kibocsátási leltár (BEI) bázis éve és a kiválasztott szektorok változatlanul maradtak, a célkitűzések ugyanakkor hozzáigazításra kerültek a sok területen jelentősen megváltozott energiafogyasztási szokásokhoz és a COVID járvány, a közeli orosz-ukrán háború, a 2022-es energiaválság és a klímaváltozás azóta felerősödött szélsőségei által meghatározott, megváltozott körülményekhez. A SECAP felépítése jelentősen nem változott meg, de kiegészítésre került az energiaszegénység témakörének egyes elemeivel.

A 2021. évben elfogadott Szombathely Megyei Jogú Város Fenntartható Energia és Klíma Akcióterv (SECAP) felülvizsgálata és aktualizálása elkészült a Polgármesterek Szövetsége által elfogadott útmutató és sablon szerinti formában és szakmai tartalommal, amely a jelen előterjesztés mellékletét képezi.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen.

**Szombathely, 2025. szeptember„ ”**

 /: **dr. Nemény András** :/

**Határozati javaslat**

**…../2025.(IX.24.) FKSZB. sz. határozat**

Szombathely Megyei Jogú Város Önkormányzatának Fenntarthatósági és Klímastratégiai Szakmai Bizottsága a Közgyűlésnek elfogadásra javasolja a Szombathely Megyei Jogú Város Fenntartható Energia és Klíma Akcióterve (SECAP) átdolgozott változatát, amely az előterjesztés mellékletét képezi.

Felelősök: Dr. Nemény András polgármester

 Dr. László Győző alpolgármester

 Dr. Károlyi Ákos jegyző

(A végrehajtás előkészítéséért:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője)

**Határidő:** azonnal